हाँ, एक बात बतला दूं, उनका लिखा उपन्यास ' सुहाग के नुपूर ' जिस दिन मैं ने पूरा पढ़ लिया था उस दिन से आज तक, वही मेरा सर्वकालिक- सर्व प्रिय उपन्यास है और मेरी ये भी दिली ख्वाहिश है कि मेरी बड़ी बहन पूज्य अचला दीदी इस उपन्यास की पटकथा लिखें और उस पे एक बढिया फिल्म बने। उनकी बडी सुपुत्री, डो. अचला नागर जी ने फिल्म "निकाह" की पटकथा लिखी है और ऋचा नागर ने अपने प्रिय "दद्दु" से प्रेरणा लेकर,'आओ बच्चोँ नाटक लिखेँ' बाल नाट्य अकादमी संस्था स्थापित की है- लिंक http://www.tc.umn.edu/~ nagar/index.htmlजिस तरह आज भी मन तो यही चाहता है कि मैं फिर लौट जाऊं उन बचपन की सुनहरी गलियों में, जहां मेरे पापा जी का घर उसी दिन की तरह हमारे आदरणीय पूज्य नागर जी चाचा जी, पन्त जी दादा जी जैसी विभूतियों से जगमगाता, दमकता मेरी स्मृतियों में झांकता रहता है। पर बीते दिन क्या कभी किसी के लौटे हैं ? हाँ, यादें रह जातीं हैं जिन्हें आज आप से साझा करने का सुअवसर मिला है जिसके लिए मैं कृतज्ञ हूँ! मेरे शत शत प्रणाम एक सच्चे साहसी वीर, धीर साहित्य मनीषी को और मेरा ढेर सारा प्यार मेरे पूज्य नागर जी चाचा जी को।